
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 204 


2 Μαρτίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση κλάδων και ειδικοτήτων εκπαιδευτικού προ¬ 
σωπικού στη δευτεροβάθμια εκπαίδευση και καθο¬ 
ρισμός των τυπικών προσόντων διορισμού . 1 

Τροποποίηση της Δ5/9996/17.10.2000 Απόφασης Υπ. 

Εθνικής Παιδείας και Θρησκευμάτων. 2 

Έγκριση Κανονισμού Οργάνωσης καιΛειτουργίαςτων 
υπηρεσιών του Οργανισμού Πιστοποίησης και Επί¬ 
βλεψης Γεωργικών Προϊόντων (Ο.Π.Ε.ΓΕ.Π.). 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στη 2/4248/0004/24.1.2001 
απόφαση Υπουργού Οικονομικών. 4 


ΑΠΟΦΑΣΕΙ Σ 

Αριθ. Δ2/13934 (1) 

Σύσταση κλάδων και ειδικοτήτων εκπαιδευτικού προσω¬ 
πικού στη δευτεροβάθμια εκπαίδευση και καθορισμός 
των τυπικών προσόντων διορισμού. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 6 παρ. 1 του Ν. 2817/2000 
«Εκπαίδευση των ατόμων με ειδικές εκπαιδευτικές ανά¬ 
γκες και άλλες διατάξεις» (Α' 78). 

2. Τις διατάξεις του άρθρου 29Ατου Ν. 1558/1985 (Α 
137), όπως το άρθρο αυτό προστέθηκε με το άρθρο 27 
του Ν. 2081/1992 καιαντικαταστάθηκε μετο άρθρο 1 παρ. 
2τουΝ. 2469/1997. 

3. Την αριθ. 1039386/441/Α0006/21.4.2000 Απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (Β' 571). 

4. Την αριθ. ΔΙΔΚ/Φ.1 / 2/11187/12.5.2000 Απόφαση του 
Πρωθυπουργού κοίτης Υπουργού Εσωτερικών Δημόσιας 
Διοίκησης και Αποκέντρωσης «Ανάθεση αρμοδιοτήτων 


στους Υφυπουργούς Εσωτερικών, Δημόσιας Διοίκησης 
και Αποκέντρωσης» (Β' 630). 

5. Τις αριθμ. 28 και 39/1999 και 2, 4, 7 και 13/2000 πρά¬ 
ξεις του Συντονιστικού Συμβουλίου του Παιδαγωγικού 
Ινστιτούτου και 

6. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 

1. Συνιστώνται κλάδοι και ειδικότητες εκπαιδευτικού 
προσωπικού δευτεροβάθμιας εκπαίδευσης ως εξής: 

α. Κλάδος ΠΕ 32 θεατρικών Σπουδών 
β. Κλάδος ΠΕ33 Μεθοδολογίας Ιστορίας και θεωρίας 
της Επιστήμης 

γ. Ειδικότητα στον κλάδο ΠΕΙ2 Μηχανικών με τον τίτλο 
ΠΕ12.13 Περιβαλλοντολόγων. 

δ. Ειδικότητες στον κλάδο ΠΕ18 πτυχιούχων λοιπών 
Τμημάτων ΤΕΙ με τους τίτλους: (ι) ΠΕ18.39 Επισκεπτών 
Υγείας. 

(ιι) ΠΕ18.40 Εμπορίας και Διαφήμισης (ΜοΓΚβίίηρ). 

(ιιι) ΠΕ18.41 Δραματικής Τέχνης. 

2. Τυπικά προσόντα διορισμού στους κλάδους και τις ει¬ 
δικότητες της προηγούμενης παραγράφου ορίζονται: 

α) Για τον κλάδο ΠΕ32 θεατρικών Σπουδών: πτυχίο τμή¬ 
ματος θεατρικών σπουδών ή θεάτρου ανωτάτου εκπαι¬ 
δευτικού ιδρύματος της ημεδαπής και πιστοποιητικό παι¬ 
δαγωγικής και διδακτικής επάρκειας. 

β) Γιατον κλάδο ΠΕ33 Μεθοδολογίας Ιστορίας και θεω- 
ρίαςτης Επιστήμης: πτυχίο τμήματος μεθοδολογίας ιστο¬ 
ρίας και θεωρίας της επιστήμης ανωτάτου εκπαιδευτικού 
ιδρύματος της ημεδαπής και πιστοποιητικό παιδαγωγι¬ 
κής και διδακτικής επάρκειας. 

γ) Γ ια την ειδικότητα Π Ε12.13 Περιβαλλοντολογιών: πτυ¬ 
χίο τμήματος περιβάλλοντος ή μηχανικού περιβάλλοντος 
ανωτάτου εκπαιδευτικού ιδρύματος της ημεδαπής και πι¬ 
στοποιητικό παιδαγωγικής και διδακτικής επάρκειας. 

δ) Γιατην ειδικότητα ΠΕΙ 8. 39 Επισκεπτών Υγείας: πτυ¬ 
χίο τμήματος επισκεπτών υγείας τεχνολογικού εκπαιδευ¬ 
τικού ιδρύματος της ημεδαπής και πιστοποιητικό παιδα¬ 
γωγικής και διδακτικής επάρκειας. 

ε) Γ ιατην ειδικότητα ΠΕΙ 8.40 Εμπορίας και Διαφήμισης 
(ΜαΓΚβίίηρ): πτυχίο τμήματος εμπορίας και διαφήμισης 
τεχνολογικού εκπαιδευτικού ιδρύματος της ημεδαπής και 
πιστοποιητικό παιδαγωγικής και διδακτικής επάρκειας, 
στ) Για την ειδικότητα ΠΕ18. 41 Δραματικής Τέχνης: 

πτυχίο Τεχνολογικού Εκπαιδευτικού Ιδρύματος αντίστοι¬ 
χης ειδικότητας ή ισοτίμων αναγνωρισμένων σχολών 
δραματικής τέχνης της ημεδαπής και πιστοποιητικό παι¬ 
δαγωγικής και διδακτικής επάρκειας. 

3. Για τον διορισμό στους ανωτέρω κλάδους και ειδικό¬ 
τητες, κατά την μεταβατική περίοδο, σύμφωνα μετηνπαρ. 
8 του άρθρου 6 του Ν. 2525/1997 (Α 188), αντί του πιστο¬ 
ποιητικού παιδαγωγικής και διδακτικής επάρκειας, γίνο¬ 
νται δεκτοί οι έχοντες παιδαγωγική κατάρτιση κατά τα ορι¬ 
ζόμενα στην παρ. 4 των προαναφερομένων διατάξεων. 

4. Γ ια τον διορισμό στους παραπάνω κλάδους και ειδι¬ 
κότητες έχουν εφαρμογή και οι διατάξεις των παρ. 9 και 
ΙΟτου άρθρου 14του Ν. 1566/1985. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Φεβρουάριου 2001 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ ΥΦΥΠ. ΟΙΚΟΝΟΜΙΚΩΝ 

ΚΑΙ ΑΠΟΚΕΝΤΡΩΣΗΣ 

Λ. ΤΖΑΝΗΣ Γ. ΔΡΥΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 
-♦- 

Αριθ. Δ5/1464 (2) 

Τροποποίηση της Δ5/9996/17.10.2000 Απόφασης Υπ. 

Εθνικής Παιδείας και θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12 του Ν. 1966/1991 «Με¬ 
ταγραφές Φοιτητών ΑΕΙ, σπουδαστών ΤΕΙ και άλλες δια¬ 
τάξεις «(ΦΕΚ 147 Α'). 

2. Την ανάγκη ενιαίας αντιμετώπισης των θεμάτων ίδρυ¬ 
σης, λειτουργίας, ελέγχου και εφαρμογής των ισχυου- 
σών διατάξεων στις σχολικές μονάδες ιδιωτικής Τεχνικής 
- Επαγγελματικής Εκπ/σης και τα εργαστήρια ελευθέρων 
σπουδών, με γνώμονα το συμφέρον των ιδιοκτητών, εκ¬ 
παιδευτικών και μαθητών. 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού προ¬ 
ϋπολογισμού, 

4. Το γεγονός της τοποθέτησης της Γεωργούλα Ειρή¬ 
νης στη θέση της Προϊσταμένης της Δ/νσης Ιδιωτικής 
Εκπ/σης του ΥΠΕΠΘ, αντί του Πριόνα Χαράλαμπου, που 
μετακινήθηκε στη θέση του Προϊσταμένου της Δ/νσης 
Εποπτικών Μέσων Διδασκαλίας, 

5. Το γεγονός της τοποθέτησης του Νείλα Αλέξανδρου 
στη θέση του Προϊσταμένου του τμήματος Γ’ της Δ/νσης 
Ιδιωτικής Εκπ/σης του ΥΠΕΠΘ, και 

6. Το γεγονός της τοποθέτησης του Διαμαντή Ιωάννη 
στη θέση του Προϊσταμένου του τμήματος Β'της Δ/νσης 
Ιδιωτικής Εκπ/σηςτου ΥΠΕΠΘ, αντί του Κανάβα Αθανάσι¬ 
ου που μετακινήθηκε στη θέση του Προϊσταμένου του 
τμήματος Ε’ Διοικητικών θεμάτων της Δ/νσης Προγραμ¬ 
ματισμού και Επιχειρησιακών Ερευνών, αποφασίζουμε: 

Τροποποιούμε την αριθμ. Δ5/9996/17.10.2000 Απόφα¬ 
ση και τοποθετούμε: 

α) την Γεωργούλα Ειρήνη, Προϊσταμένη της Δ/νσης 
Ιδιωτικής Εκπ/σης, ως μέλος της Επιτροπής του άρθρου 
12 του Ν. 1966/1991, στη θέση του Πριόνα Χαράλαμπου 


που τοποθετήθηκε Προϊστάμενος της Δ/νσης Εποπτικών 
Μέσων Διδασκαλίας, 

β) τον κ. Νείλα Αλέξανδρο, Προϊστάμενο του τμήματος 
Γ’ της Δ/νσης Ιδιωτικής Εκπ/σης του ΥΠΕΠΘ, ως μέλος 
της παραπάνω επιτροπής, αντί του Κανάβα Αθανασίου 
που τοποθετήθηκε στη θέση του Προϊσταμένου του τμή¬ 
ματος Ε’ Διοικητικών της Δ/νσης Προγραμματισμού και 
Επιχειρησιακών Ερευνών και 

γ) τον Διαμαντή Ιωάννη, Προϊστάμενο του τμήματος Β’της 
Δ/νσης Ιδιωτικής Εκπ/σης του ΥΠΕΠΘ, ως γραμματέα της 
επιτροπής, στη θέση της Παπαδάκη Αθηνάς, Προϊσταμένης 
του τμήματος Α'της Δ/νσης Ιδιωτικής Εκπ/σηςτου ΥΠΕΠΘ. 

Κατά τα λοιπά ισχύει η αριθμ. Δ5/9996/17.10.2000. 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Αθήνα, 8 Φεβρουάριου 2001 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ. 403764 (3) 

Έγκριση Κανονισμού Οργάνωσης και Λειτουργίας των 
υπηρεσιώντου Οργανισμού Πιστοποίησης και Επίβλε¬ 
ψης Γεωργικών Προϊόντών (Ο.Π.Ε.ΓΕ.Π.) Ν.Π.Ι.Δ.. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137Α/85) όπως 
συμπληρώθηκαν με το άρθρο 27 Ν. 2081/92 και όπως αυ¬ 
τές αντικαταστάθηκαν με το άρθρο 1 παρ. 2α Ν. 2469/97 
(ΦΕΚ 137Α/97). 

2. Τις διατάξεις των άρθρων 30 μέχρι και 44 του Κεφ. Γ 
του Ν. 2637/98 «Σύσταση Οργανισμού Πιστοποίησης και 
Επίβλεψης Γεωργικών Προϊόντων». 

3. Την αριθμ. ΔΙΔΚ/Φ. 1/2/11187/12.5.2000 Κοινή Από¬ 
φαση του Πρωθυπουργού και της Υπουργού Εσωτερικών 
Δημόσιας Διοίκησης και Αποκέντρωσης για την ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης (Β' 630). 

4. Την από 22/05.10.2000 (ΘΕΜΑ 10) απόφαση του Δ.Σ. 
του Ο.Π.Ε.ΓΕ.Π. 

5. Το ότι από τις διατάξεις αυτής της απόφασης δεν 
προκαλείται δαπάνη σε βάρος του προϋπολογισμού του 
Οργανισμού Πιστοποίησης και Επίβλεψης Γεωργικών 
Προϊόντων (Ν.Π.Ι.Δ.) και του Κρατικού Προϋπολογισμού, 
αποφασίζουμε: 

Εγκρίνουμε τον Κανονισμό Οργάνωσης και Λειτουρ¬ 
γίας των Υπηρεσιών του Οργανισμού Πιστοποίησης και 
Επίβλεψης Γεωργικών Προϊόντων (Ο.Π.Ε.ΓΕ.Π.) - Ν.Π.Ι.Δ. 
οποίος έχει ως ακολούθως: 

ΚΑΝΟΝΙΣΜΟΣ 

ΟΡΓΑΝΩΣΗΣ ΚΑΙ ΛΕΙΤΟΥΡΓΙΑΣ 
ΤΩΝ ΥΠΗΡΕΣΙΩΝ ΤΟΥ Ο.Π.Ε.ΓΕ.Π. 

ΚΕΦΑΛΑΙΟ Α' 

ΥΠΗΡΕΣΙΕΣ Ο.Π.Ε.ΓΕ.Π. 

Άρθρο 1 

Διάρθρωση Υπηρεσιών 

Οι Υπηρεσίες του Οργανισμού Πιστοποίησης και Επί- 

βλέψης Γεωργικών Προϊόντων (Ο.Π.Ε.ΓΕ.Π.) διακρίνο- 
νται σε: 

α. Κεντρική Υπηρεσία 
β. Περιφερειακά Γραφεία 

ΚΕΦΑΛΑΙΟ Β' 

ΚΕΝΤΡΙΚΗ ΥΠΗΡΕΣΙΑ 

Άρθρο 2 

Διάρθρωση Κεντρικής Υπηρεσίας 

Στην Κεντρική Υπηρεσία λειτουργούν οι μονάδες: 
α. Γ ενική Διεύθυνση 

β. Διεύθυνση Διοικητικής & Οικονομικής Υποστήριξης 
γ. Διεύθυνση Πιστοποίησης & Προδιαγραφών 
δ. Διεύθυνση Ανάπτυξης Εργασιών 
ε. Γ ραφείο Νομικών Θεμάτων 
στ. Γ ραφείο Ποιότητας 
ζ. Γ ραφείο Ευρωπαϊκών Προγραμμάτων 
οι οποίες υπάγονται στο Διευθύνοντα Σύμβουλο του 
Ο.Π.Ε.ΓΕ.Π. 

Άρθρο 3 

Γενική Διεύθυνση 

Οι τομείς άσκησης των αρμοδιοτήτων της Γ ενικής Διεύ¬ 
θυνσης καθορίζονται με αποφάσεις του Διοικητικού Συμ¬ 
βουλίου του Ο.Π.Ε.ΓΕ.Π. μετά από εισήγηση του Διευθύ- 
νοντος Συμβούλου. 

Άρθρο 4 

Διευθύνσεις Κεντρικής Υπηρεσίας 

1. Η Κεντρική Υπηρεσία συγκροτείται από τις εξής Δι¬ 
ευθύνσεις: 

α. Διεύθυνση Διοικητικής & Οικονομικής Υποστήριξης 
β. Διεύθυνση Πιστοποίησης & Προδιαγραφών 
γ. Διεύθυνση Ανάπτυξης Εργασιών 

2. Οι αρμοδιότητες των Διευθύνσεων της Κεντρικής 
Υπηρεσίας ανάγονται στα πιο κάτω θέματα τα οποία κα- 
τανέμονται μεταξύ των Διευθύνσεων, όπως αναγράφο¬ 
νται στα παρακάτω άρθρα. 

3. Οι Διευθύνσεις διαρθρώνονται σε Τμήματα και Γ ρα¬ 
φεία όπως ορίζεται στα επόμενα άρθρα, στα οποία γίνε¬ 
ται και η κατανομή των αρμοδιοτήτων. 

4. Για λόγους υπηρεσιακών αναγκών επιτρέπεται με 
αποφάσεις του Διοικητικού Συμβουλίου του Ο.Π.Ε.ΓΕ.Π. 
η διάρθρωση των Τμημάτων σε Γραφεία και η σύσταση 
Γ ραφείων πλέον των προβλεπομένων, με ταυτόχρονη κα¬ 
τανομή των αρμοδιοτήτων. 

Άρθρο 5 

Διεύθυνση Διοικητικής και Οικονομικής Υποστήριξης 

1. Την Διεύθυνση Διοικητικής και Οικονομικής Υποστή¬ 
ριξης συγκροτούντο εξής Τμήματα: 

α. Τ μήμα Διοικητικού 
β. Τμήμα Οικονομικού 
γ. Τμήμα Γραμματείας 

2. Οι αρμοδιότητες της Διεύθυνσης Διοικητικής και Οικο¬ 
νομικής Υποστήριξης, ανάγονται στα πιο κάτω θέματα, τα 
οποία κατανέμονται μεταξύ των Τμημάτων ως ακολούθως: 

2.1 Τμήμα Διοικητικού 

Στις αρμοδιότητες του Τμήματος αυτού ανήκει: 

1. Η συγκρότηση και η εξυπηρέτηση της λειτουργίας 
των Υπηρεσιακών Συμβουλίων. 

2. Η προετοιμασία εκδίκασης και διεκπεραίωσης των 
πειθαρχικών διαδικασιών. 


3. Η μέριμνα για την σύσταση, συγκρότηση και λειτουρ¬ 
γία των Συλλογικών Οργάνων, καθώς και η τήρηση αρχεί¬ 
ου πρακτικών των συνεδριάσεων και η μέριμνα για την 
κοινοποίηση των αποφάσεων στις αρμόδιες υπηρεσίες 
του Ο.Π.Ε.ΓΕ.Π. 

4. Η τήρηση αρχείου Εγκυκλίων, Αποφάσεων, Ημερη¬ 
σίων διαταγών και εντολών μετακίνησης καθώς και η τή¬ 
ρηση αρχείου μετακινήσεων του ανθρώπινου δυναμικού 
του Ο.Π.Ε.ΓΕ.Π. 

5. Η μελέτη, εισήγηση και παρακολούθηση εφαρμογής 
μέτρωνγιατηναπλούστευση γραφειοκρατικώντύπων και 
διαδικασιών και την κατάργηση περιττών διατυπώσεων, 
σε συνεργασία με το Γ ραφείο Ποιότητας και τις υπηρε¬ 
σίες του Ο.Π.Ε.ΓΕ.Π. 

6. Η μελέτη σχεδίασης των εντύπων του Ο.Π.Ε.ΓΕ.Π., η 
εισήγηση για την τυποποίησή και την βελτίωσή τους σε 
συνεργασία με το Γ ραφείο Ποιότητας και τους Προϊστα¬ 
μένους των υπηρεσιών του Ο.Π.Ε.ΓΕ.Π. 

7. Η εκτίμηση των αναγκών των υπηρεσιών του 
Ο.Π.Ε.ΓΕ.Π. και των Περιφερειακών Γ ραφείων σε προσω¬ 
πικό και η κατανομή του σε κλάδους, βαθμούς ή ειδικότη¬ 
τες. 

8. Η μέριμνα για την πρόσληψη τακτικού και έκτακτου 
προσωπικού και ο χειρισμός όλων των θεμάτων υπηρε¬ 
σιακής κατάστασης και εξέλιξής του. 

9. Ο χειρισμός όλων των θεμάτων που αναφέρονται σε 
ρύθμιση των όρων αμοιβής και εργασίας όλου του προ¬ 
σωπικού. 

10. Η μέριμνα για θέματα ιατρικής περίθαλψης και χο¬ 
ρήγησης των πάσης φύσεως αδειών. 

11. Η μέριμνα για την έκδοση των σχετικών πράξεων συ- 
νταξιοδότησης των αποχωρούντων ή απολυομένων 
υπαλλήλων και των μελών της οικογένειάς τους. 

12. Η μέριμνα για τη χορήγηση των δικαιουμένων απο¬ 
ζημιώσεων και παροχών λόγω συνταξιοδότησης ή από¬ 
λυσης. 

13. Η οργάνωση, τήρηση και ενημέρωση του Μητρώου 
Αρχείου όλου του προσωπικού του Ο.Π.Ε.ΓΕ.Π. που υπη¬ 
ρετεί ή έχει συνταξιοδοτηθεί. 

14. Η μέριμνα για τη μετεκπαίδευση του προσωπικού 
και η αξιοποίησή του στις κατάλληλες θέσεις. 

15. Η μέριμνα για την στέγαση των υπηρεσιών του 
Ο.Π.Ε.ΓΕ.Π., η κατανομή των χώρων καθώς και η μέριμνα 
για την καθαριότητα, ευταξία καιλειτουργικότητατων κτι¬ 
ρίων και εγκαταστάσεων και η λήψη μέτρων βελτίωσής 
τους. 

16. Η μέριμνα για την κυκλοφορία και άρση της κυκλο¬ 
φορίας των αυτοκινήτων του Ο.Π.Ε.ΓΕ.Π. και η παρακο¬ 
λούθηση του έργου των οδηγών. 

17. Η μέριμνα για την εύρυθμη λειτουργία και πλήρη εκ¬ 
μετάλλευση του εξοπλισμού και η τήρηση αρχείου λει¬ 
τουργίας και απόδοσης των μονάδωντου εξοπλισμού κα¬ 
θώς και βιβλίου βλαβών και αποκατάστασης. 

18. Η φροντίδα εξωτερικών μεταφορών, αλληλογρα¬ 
φίας, επιταγών, φακέλων και λοιπών υλικών του 
Ο.Π.Ε.ΓΕ.Π. 

19. Η μέριμνα εφοδιασμού των υπηρεσιών με ΦΕΚ από 
το Εθνικό Τυπογραφείο. 

20. Ο γενικός σχεδιασμός και η ανάπτυξη της πληρο¬ 
φορικής στις υπηρεσίεςτου Ο.Π.Ε.ΓΕ.Π. 

21. Η συγκέντρωση, η μηχανογραφική επεξεργασία και 
η ανάλυση στατιστικών στοιχείων που αφορούν όλες τις 
δραστηριότητες του Ο.Π.Ε.ΓΕ.Π, και η προώθησή τους 

προς τις αρμόδιες υπηρεσίες για αξιολόγηση και αξιο¬ 
ποίηση αυτών. 

22. Η σύνταξη και η έκδοση στατιστικού δελτίου δρα¬ 
στηριοτήτων και πεπραγμένων του Ο.Π.Ε.ΓΕ.Π. 

23. Η διεξαγωγή της Αλληλογραφίας του Τμήματος κα¬ 
θώς και τήρηση του σχετικού αρχείου. 

24. Η μέριμνα για την τήρηση των αρχείων του Τμήμα¬ 
τος. 

2.2 Τμήμα Οικονομικού 

Στις αρμοδιότητες του Τμήματος αυτού ανήκει: 

1. Η επιμέλεια για την κατάρτιση, τροποποίηση και ανα¬ 
μόρφωση του τακτικού προϋπολογισμού του Ο.Π.Ε.ΓΕ.Π., 
σε συνεργασία με τις αρμόδιες υπηρεσίες και η παρακο¬ 
λούθηση της εκτέλεσής του. 

2. Η επιμέλεια για την κατάρτιση του Οικονομικού Απο¬ 
λογισμού καθώς και για τη σύνταξη του ετήσιου Ισολογι¬ 
σμού του Ο.Π.Ε.ΓΕ.Π. 

3. Η παρακολούθηση τωνχρηματοροώντου Ο.Π.Ε.ΓΕ.Π. 
και η τήρηση του σχετικού αρχείου. 

4. Η μελέτη και εισήγηση μέτρων βελτίωσης του τρόπου 
βεβαίωσης, είσπραξης και απόδοσης των κάθε φύσεως 
εσόδων του Ο.Π.Ε.ΓΕ.Π. 

5. Η επιμέλεια για την κατάρτιση και υποβολή τακτικής 
οικονομικής ενημέρωσης καθώς και σχετικών εισηγήσε¬ 
ων για την αντιμετώπιση πάσης φύσεως οικονομικού θέ¬ 
ματος του Ο.Π.Ε.ΓΕ.Π. 

6. Η μέριμνα για την καταβολή των πάσης φύσεως δα¬ 
πανών για υπηρεσιακές μετακινήσειςτου ανθρώπινου δυ¬ 
ναμικού του Ο.Π.Ε.ΓΕ.Π. 

7. Η τήρηση των λογαριασμών των κάθε φύσεως οικονο¬ 
μικών συναλλαγών του Οργανισμού και των αναγκαίων 
αποτελεσματικών λογαριασμών, σύ μφωνα με αυτά που ορί¬ 
ζονται στον Κανονισμό Οικονομικής Διαχείρισης - Συστήμα¬ 
τος Δαπανών - Διοικητικής Μέριμνας του Ο.Π.Ε.ΓΕ.Π. 

8. Η διενέργεια των λογιστικών εγγραφών για την κα¬ 
τάρτιση του ετήσιου ισολογισμού του Ο.Π.Ε.ΓΕ.Π. 

9. Η παρακολούθηση των ταμειακών, λογιστικών και γε¬ 
νικά διαχειριστικών εργασιών του Ο.Π.Ε.ΓΕ.Π. 

10. Η λογιστική παρακολούθηση της ακίνητης και κινη¬ 
τής περιουσίας του Οργανισμού. 

11. Η τήρηση αρχείου όλων των λογιστικών παραστατι¬ 
κών. 

12. Η παρακολούθηση της μισθολογικής κατάστασης 
του προσωπικού και της απόδοσης κάθε είδους κρατήσε- 
ως υπέρ του Δημοσίου και τρίτων από αποδοχές του προ¬ 
σωπικού καθώς και η παρακολούθηση των αμοιβών τρί¬ 
των από τον Ο.Π.Ε.ΓΕ.Π. 

13. Η παρακολούθηση της πορείας βεβαίωσης, είσπρα¬ 
ξης και απόδοσης των εισπρ από μενών πάσης φύσεως 
εσόδων υπέρ Ο.Π.Ε.ΓΕ.Π. 

14. Ο έλεγχος της μεταφοράς σε λογαριασμούς του 
Ο.Π.Ε.ΓΕ.Π., των εισπραττομένων υπέρ αυτού εσόδων. 

15. Η διενέργεια ελέγχου, πριν από κάθε πληρωμή οποι- 
ουδήποτε ποσού, για τη βεβαίωση του νομότυπου της δα¬ 
πάνης και της ύπαρξης όλων των απαραιτήτων δικαιολο- 
γητικών, σύμφωνα με τις διατάξεις του Κανονισμού Οικο¬ 
νομικής Διαχείρισης - Συστήματος Δαπανών - Διοικητικής 
Μέριμνας του Ο.Π.Ε.ΓΕ.Π. 

16. Η εκκαθάριση και εντολή της καταβολής των δαπα¬ 
νών μισθοδοσίας και γενικώς των αποδοχών του προσω¬ 
πικού. 

17. Ο έλεγχος, η εκκαθάριση και η εντολή καταβολής 


των πάσης φύσεως δαπανών για τις υπηρεσιακές μετακι¬ 
νήσεις του ανθρώπινου δυναμικού του Ο.Π.Ε.ΓΕ.Π. 

18. Η μέριμνα για την έγκριση των δαπανών της Διοίκη¬ 
σης, των υπηρεσιών και των Περιφερειακών Γραφείων 
του Ο.Π.Ε.ΓΕ.Π. 

19. Η μέριμνα για την έκδοση εντολών πληρωμής των 
κάθε φύσεως παροχών προς τον Ο.Π.Ε.ΓΕ.Π. 

20. Η μέριμνα για την έκδοση εντολών πληρωμής των 
κάθε φύσεως αποζημιώσεων και ασφαλιστικών παροχών. 

21. Η μέριμνα για τη διενέργεια των κάθε φύσεως προ¬ 
μηθειών υλικών, ειδών και μέσων, που είναι απαραίτητα 
στον Ο.Π.Ε.ΓΕ.Π. 

22. Η μέριμνα για την κάλυψη των αναγκών των υπηρε¬ 
σιών και των Περιφερειακών Γραφείων του Ο.Π.Ε.ΓΕ.Π. 
σε κάθε είδους υλικά καθώς και για την παραλαβή, απο¬ 
θήκευση, διάθεση και διακίνησή τους. 

23. Η τήρηση βιβλίων αποθηκών και λοιπών στοιχείων 
για την παρακολούθηση της διακίνησης των υλικών. 

24. Η εισήγηση για την εκποίηση ή καταστροφή μη χρη- 
σιμοποιουμένων υλικών. 

25. Η παρακολούθηση και η επιμέλεια κατάρτισης και 
κύρωσης των κάθε είδους συμβάσεων προμηθευτών. 

26. Η διαχείριση των πάγιων πιστώσεων μικροδαπανών 
για την κάλυψη των άμεσων αναγκών των υπηρεσιών και 
των Περιφερειακών Γραφείωντου Ο.Π.Ε.ΓΕ.Π. 

27. Η μέριμνα για συγκρότηση των επιτροπών, προμη¬ 
θειών και παραλαβής. 

28. Η διεξαγωγή της Αλληλογραφίας του Τ μήματος κα¬ 
θώς και τήρηση του σχετικού αρχείου. 

29. Η μέριμνα για την τήρηση των αρχείων του Τμήμα¬ 
τος. 

2.3 Τμήμα Γραμματείας 

Στις αρμοδιότητες του Τμήματος αυτού ανήκει: 

1. Η επιμέλεια για τη διεξαγωγή της ιδιαίτερης αλληλο¬ 
γραφίας του Προέδρου του Δ.Σ. και του Διευθύνοντος 
Συμβούλου. 

2. Η επιμέλεια για την επικοινωνία του Προέδρου του 
Δ.Σ. και του Διευθύνοντος Συμβούλου με τις υπηρεσίες 
του Ο.Π.Ε.ΓΕ.Π., τις υπηρεσίες και τους φορείς εκτός 
Ο.Π.Ε.ΓΕ.Π. και το κοινό. 

3. Η μέριμνα για τις μετακινήσεις του Προέδρου του 
Δ.Σ., του Διευθύνοντος Συμβούλου, των μελών του Δ.Σ. 
και του προσωπικού του Ο.Π.Ε.ΓΕ.Π. 

4. Η έκδοση των αποφάσεων του Διευθύνοντος Συμ¬ 
βούλου και η κοινοποίησή τους στις αρμόδιες υπηρεσίες 
του Ο.Π.Ε.ΓΕ.Π. 

5. Η συγκέντρωση των απαραίτητων στοιχείων για την 
ενημέρωση του Προέδρου του Δ.Σ. και του Διευθύνοντος 
Συμβούλου. 

6. Η τήρηση των πρακτικών, η έκδοση των αποφάσεων 
και των αποσπασμάτων των πρακτικών του Δ.Σ. 

7. Η μέριμνα για την εσωτερική διανομή εγγράφων και 
αλληλογραφίας του Ο.Π.Ε.ΓΕ.Π. 

8. Η διεκπεραίωση της αλληλογραφίας του Ο.Π.Ε.ΓΕ.Π. 
καθώς και η τήρηση του σχετικού αρχείου. 

9. Η διακίνηση της διαβαθμισμένης ή μη, εισερχόμενης 
και εξερχόμενης αλληλογραφίας του Ο.Π.Ε.ΓΕ.Π. 

10. Η αναπαραγωγή εγγράφων ή κειμένων με τα τεχνι¬ 
κά μέσα που διαθέτει ο Ο.Π.Ε.ΓΕ.Π. 

11. Η βεβαίωση της ακρίβειας αντιγράφων, φωτοαντι¬ 
γράφων οποιονδήποτε εγγράφων και γενικά δικαιολογη- 
τικών, ύστερα από αντιπαραβολή τους με το επιδεικνυό¬ 
μενο σχετικό πρωτότυπο ή αντίγραφο. 

12. Η χρήση των τηλεπικοινωνιακών μέσων για την εξυ¬ 
πηρέτηση των Οργάνων Διοίκησης και των υπηρεσιών 
του Ο.Π.Ε.ΓΕ.Π. 

13. Η μέριμνα για την τήρηση των αρχείων του Γραφείου. 

Άρθρο 6 

Διεύθυνση Πιστοποίησης & Προδιαγραφών 

1. Την Διεύθυνση Πιστοποίησης & Προδιαγραφών συ¬ 
γκροτούν τα εξής Τμήματα: 

α. Τμήμα Πιστοποίησης 

β. Τμήμα Επιθεωρήσεων και Ελέγχων 

γ. Τμήμα Προδιαγραφών 

2. Οι αρμοδιότητες της Διεύθυνσης Πιστοποίησης & 
Προδιαγραφών, ανάγονται στα πιο κάτω θέματα, τα 
οποία κατανέμονται μεταξύ των Τμημάτων ως ακολού¬ 
θως: 

2.1 Τμήμα Πιστοποίησης 

Στις αρμοδιότητες του Τμήματος αυτού ανήκει: 

1. Η παραλαβή και η αξιολόγηση των αιτήσεων των εν¬ 
διαφερομένων για ένταξη στις διαδικασίες επίβλεψης, 
ελέγχου και πιστοποίησης του Ο.Π.Ε.ΓΕ.Π. 

2. Η εκπόνηση των κανονισμών πιστοποίησης συστημά¬ 
των και προϊόντων και κανονισμών ελέγχου φορέων. 

3. Η μέριμνα για την υποβολή εισηγήσεων σχετικών με 
την κατάρτιση κανονισμών πιστοποίησης, επίβλεψης, 
ελέγχου, ένταξης, αναγνώρισης και προστασίας των 
ΠΟΠ, ΠΓΕ, ΠΒΓ και ΕΠΠΕ της φυτικής παραγωγής, της 
ζωικής παραγωγής και της αλιείας. 

4. Η μέριμνα για την κατάρτιση των καταλόγων κόστους 
πιστοποίησης και για την υποβολή των σχετικών εισηγή¬ 
σεων στη Διοίκηση του Ο.Π.Ε.ΓΕ.Π. 

5. Η μέριμνα της ενημέρωσης των ενδιαφερομένων για 
τις διαδικασίες πιστοποίησης & ελέγχου του Ο.Π.Ε.ΓΕ.Π. 

6. Η μέριμνα για τη συλλογή και την αξιολόγηση όλων 
των απαιτού μενών εκθέσεων επίβλεψης και ελέγχου (επι¬ 
θεωρήσεις) και των αποτελεσμάτων των εργαστηριακών 
αναλύσεων καθώς και η υποβολή εισηγήσεων για την λή¬ 
ψη αποφάσεων απονομής των κατά περίπτωση σχετικών 
βεβαιώσεων, πιστοποιητικών ή σημάτων συμμόρφωσης. 

7. Η μέριμνα της διατύπωσης εισηγήσεων για την επι¬ 
βολή κυρώσεων στους παραγωγούς και μεταποιητές, 
στις περιπτώσεις διαπίστωσης παρατυπιών κατά τη διε- 
νέργειατων ελέγχων καιεπιβλέψεωντωναγροτικώνπροϊ- 
όντων ΠΟΠ, ΠΓΕ, ΠΒΓ, ΕΠΠΕ και Νεοφανών. 

8. Η μέριμνα για τηντήρηση ειδικών μητρώων πιστοποι¬ 
ημένων από τον Ο.Π.Ε.ΓΕ.Π. προϊόντων και επιχειρήσε¬ 
ων. 

9. Η μέριμνα για την τήρηση ειδικών μητρώων, Αγροτι¬ 
κών Εκμεταλλεύσεων, μεταποιητών και εισαγωγέων 
αγροτικών προϊόντων. 

10. Η μέριμνα για την τήρηση ειδικού μητρώου συνερ- 
γαζομένων με τον Ο.Π.Ε.ΓΕ.Π. οργανισμών πιστοποίη¬ 
σης. 

11. Η μέριμνα για την υποστήριξη της λειτουργίας του 
Συμβουλίου Πιστοποίησης και των ειδικών επιτροπών 
που συγκροτούνται για την υποστήριξή του. 

12. Η μέριμνα για την διαρκή ενημέρωση του 
Ο.Π.Ε.ΓΕ.Π. σε θέματα που αφορούν, την πιστοποίηση, 
τους φορείς που δραστηριοποιούνται στα αντικείμενα 
αυτά καθώς και η υποβολή εισηγήσεων για την σύναψη 
συνεργασιών. 

13. Η διεξαγωγή της Αλληλογραφίας του Τμήματος κα¬ 
θώς και τήρηση του σχετικού αρχείου. 


14. Η μέριμνα για την τήρηση των αρχείων του Τμήμα¬ 
τος. 

2.2 Τμήμα Επιθεωρήσεων και Ελέγχων 

Στις αρμοδιότητες του Τμήματος αυτού ανήκει: 

1. Η μέριμνα για την υποβολή στη διοίκηση του 
Ο.Π.Ε.ΓΕ.Π. των εισηγήσεων για την λήψη αποφάσεων 
που προβλεπομένων στο σχετικό κανονισμό για την κα¬ 
τάρτιση και τήρηση του μητρώου επιθεωρητών, εμπειρο¬ 
γνωμόνων και ελεγκτών. 

2. Η μέριμνα για την κατάρτιση και την τήρηση του μη¬ 
τρώου επιθεωρητών, εμπειρογνωμόνων και ελεγκτών. 

3. Η μέριμνα της υποβολής εισηγήσεων για τον καθορι¬ 
σμό των διαδικασιών συνεχούς αξιολόγησης των επιθεω¬ 
ρητών, εμπειρογνωμόνων και ελεγκτών του μητρώου του 
Ο.Π.Ε.ΓΕ.Π. 

4. Η συνεχής αξιολόγηση των επιθεωρητών, εμπειρο¬ 
γνωμόνων καιελεγκτώντου μητρώου του Ο.Π.Ε.ΓΕ.Π. και 
η υποβολή εισηγήσεων επιβολής κυρώσεων. 

5. Η μέριμνα για την επιμόρφωση των επιθεωρητών, 
εμπειρογνωμόνων και ελεγκτών του μητρώου του 
Ο.Π.Ε.ΓΕ.Π. σε συνεργασία με τη Διεύθυνση Ανάπτυξης 
Εργασιών του Ο.Π.Ε.ΓΕ.Π. 

6. Η μέριμνα για την συγκρότηση ομάδων επιθεώρησης 
σε συνεργασία με το Τμήμα Πιστοποίησης του 
Ο.Π.Ε.ΓΕ.Π. 

7. Ο σχεδιασμός, ο συντονισμός και η διενέργεια των 
επιθεωρήσεων και των ελέγχων, η παραλαβή των πορι¬ 
σμάτων και η κοινοποίησή τους στο Τμήμα Πιστοποίησης. 

8. Η μέριμνα για τον έλεγχο της χρήσης των βεβαιώσε¬ 
ων, των πιστοποιητικών και των σημάτων που απονέμει ο 
Ο.Π.Ε.ΓΕ.Π.. και η υποβολή των σχετικών αποτελεσμά¬ 
των στο Τμήμα Πιστοποίησης. 

9. Η παραλαβή και η αξιολόγηση των αιτήσεων των ερ¬ 
γαστηρίων για εγγραφή στο επίσημο μητρώο του 
Ο.Π.Ε.ΓΕ.Π. 

10. Η μέριμνα για το σχεδίασμά, την οργάνωση και το 
συντονισμό των απαιτούμενων διαδικασιών αξιολόγησης 
των εργαστηρίων. 

11. Η μέριμνα για την υποβολή στη διοίκηση του 
Ο.Π.Ε.ΓΕ.Π., όλων των εισηγήσεων για την λήψη αποφά¬ 
σεων που προβλέπονται στο σχετικό κανονισμό για την 
κατάρτιση και τήρηση του επισήμου μητρώου συνεργα- 
ζομένων εργαστηρίων με τον Ο.Π.Ε.ΓΕ.Π. 

12. Η μέριμνα για την υποστήριξη των εργαστηρίων του 
Υπουργείου Γεωργίας ή των εργαστηρίων των εποπτευό¬ 
μενων από αυτό οργανισμών, όσον αφορά στις ανάγκες 
συμμόρφωσής τους με το Ευρωπαϊκό Πρότυπο ΕΝ 45001 
και στην εφαρμογή ορθής εργαστηριακής πρακτικής. 

13. Η μέριμνα για την αξιολόγηση των εργαστηρίων του 
Υπουργείου Γ εωργίας ή των εργαστηρίων των εποπτευό¬ 
μενων από αυτό οργανισμών, διαμέσου διεξαγωγής διερ- 
γαστηριακών συγκρίσεων και άλλων μεθόδων. 

14. Η μέριμνα για την επιλογή των εργαστηρίων, την κα¬ 
τανομή και την αποστολή των δειγμάτων, την παραλαβή 
των αποτελεσμάτων των εργαστηριακών αναλύσεων κα¬ 
θώς και η κοινοποίησή τους στο Τμήμα Πιστοποίησης του 
Ο.Π.Ε.ΓΕ.Π. 

15. Η μέριμνα για την διαρκή ενημέρωση του 
Ο. Π. Ε. ΓΕ. Π. σχετικά με τις διαδικασίες επιθεωρήσεων και 
ελέγχων, τους φορείς που δραστηριοποιούνται στα αντι¬ 
κείμενα αυτά καθώς και η υποβολή εισηγήσεων για την 
σύναψη συνεργασιών. 

16. Η μέριμνα για την υποβολή εισηγήσεων σχετικά με 

την ανάπτυξη συνεργασιών με Ευρωπαϊκούς και Διεθνείς 
φορείς καθώς και η παρακολούθηση των διεθνών εξελί¬ 
ξεων που σχετίζονται με τις μεθόδους ανάλυσης και μετά 
πρότυπα αξιολόγησης εργαστηρίων. 

17. Η διεξαγωγή της Αλληλογραφίας του Τμήματος κα¬ 
θώς και τήρηση του σχετικού αρχείου. 

18. Η μέριμνα για την τήρηση των αρχείων του Τμήμα¬ 
τος. 

2.3 Τμήμα Προδιαγραφών 

Στις αρμοδιότητες του Τμήματος αυτού ανήκει: 

1. Η εκπόνηση κλαδικών προαιρετικών προτύπων. 

2. Η εκπόνηση οδηγών ορθής υγιεινής πρακτικής και 
ορθής γεωργικής πρακτικής. 

3. Η εκπόνηση προτύπων για συστήματα παραγωγής, 
μεταποίησης, διαχείρισης, ασφάλειας και υγιεινής. 

4. Η εκπόνηση προδιαγραφών σύμφωνα με τις αρχές 
του Διεθνούς Κώδικα Τροφίμων. 

5. Η εκπόνηση προδιαγραφών των ιδιότυπων ή άλλων 
προϊόντων. 

6. Η έκδοση κατευθυντήριων οδηγιών και επεξηγήσεων 
για την εφαρμογή προτύπων σε σχέση με ειδικά συστή¬ 
ματα πιστοποίησης προϊόντων. 

7. Η μέριμνα για την υποβολή εισηγήσεων αναθεώρη¬ 
σης, των προτύπων, των οδηγών, των προδιαγραφών και 
των κατευθυντήριων οδηγιών που εμπίπτουν στις αρμο¬ 
διότητες του Τμήματος. 

8. Η μέριμνα για την υποβολή εισηγήσεων συγκρότησης 
τεχνικών επιτροπών και ομάδων έργου για την ανάπτυξη 
των αρμοδιοτήτων του Τμήματος. 

9. Ο συντονισμός και η παρακολούθηση της λειτουρ¬ 
γίας των τεχνικών επιτροπών και των ομάδων έργου κα¬ 
θώς και η αξιολόγηση του έργου τους. 

10. Η μέριμνα για την ανάπτυξη συνεργασιών με Ευρω¬ 
παϊκούς και Διεθνείς φορείς για την υποστήριξη των αρ¬ 
μοδιοτήτων του τμήματος. 

11. Η μέριμνα για την διαρκή ενημέρωση του 
Ο.Π.Ε.ΓΕ.Π. σε θέματα που αφορούν, την εκπόνηση προ¬ 
διαγραφών, τους φορείς που δραστηριοποιούνται στα 
αντικείμενα αυτά καθώς και η υποβολή εισηγήσεων για 
την σύναψη συνεργασιών. 

12. Η διεξαγωγή της Αλληλογραφίας του Τ μήματος κα¬ 
θώς και τήρηση του σχετικού αρχείου. 

13. Η μέριμνα για την τήρηση των αρχείων του Τμήμα¬ 
τος. 

Άρθρο 7 

Διεύθυνση Ανάπτυξης Εργασιών 

1. Την Διεύθυνση Ανάπτυξης Εργασιών συγκροτούν τα 
εξής Τμήματα: 

α. Τμήμα Προώθησης 

β. Τμήμα Επιμόρφωσης & Εκδόσεων 

2. Οι αρμοδιότητες της Διεύθυνσης Ανάπτυξης Εργα¬ 
σιών, ανάγονται στα πιο κάτω θέματα, τα οποία κατανέ- 
μονται μεταξύ των Τμημάτων ως ακολούθως: 

2.1 Τμήμα Προώθησης 

Στις αρμοδιότητες του Τμήματος αυτού ανήκει: 

1. Ο σχεδιασμός και η υποβολή εισηγήσεων για την 
εφαρμογή προγραμμάτων προώθησης και προβολής των 
υπηρεσιών πιστοποίησης του Ο.Π.Ε.ΓΕ.Π., σε συνεργα¬ 
σία με τις αρμόδιες υπηρεσίες και τα Περιφερειακά Γρα¬ 
φεία του Ο.Π.Ε.ΓΕ.Π. 

2. Η διερεύνηση και η προετοιμασία των απαραίτητων 
συνεργασιών με κρατικούς ή/και ιδιωτικούς φορείς για 


την επίτευξη των στόχων των προγραμμάτων προώθησης 
και προβολής. 

3. Η παρακολούθηση και υλοποίηση των προγραμμά¬ 
των προώθησης και προβολής των υπηρεσιών πιστοποίη- 
σηςτου Ο.Π.Ε.ΓΕ.Π. 

4. Η μέριμνα για τη διαρκή ενημέρωση των ενδιαφερο¬ 
μένων νομικών ή φυσικών προσώπων σχετικά με τις υπη¬ 
ρεσίες πιστοποίησης του Ο. Π.Ε. ΓΕ.Π. 

5. Η παρακολούθηση του Τύπου και γενικά των μέσων 
μαζικής επικοινωνίας και ενημέρωσης και η ενημέρωση 
της Διοίκησης, των υπηρεσιών και των Περιφερειακών 
Γ ραφείων για κάθε θέμα που ενδιαφέρει τον 
Ο.Π.Ε.ΓΕ.Π. 

6. Η επιμέλεια για τις ανακοινώσεις και τις απαντήσεις 
του Ο.Π.Ε.ΓΕ.Π. διάτων μέσων μαζικής επικοινωνίας. 

7. Η μέριμνα για την ενημέρωση του κοινού ως προς τις 
δραστηριότητεςτου Ο.Π.Ε.ΓΕ.Π. καιτηνπροβολήτου έρ¬ 
γου του, με την έκδοση ενημερωτικών δελτίων, περιοδι¬ 
κών εκδόσεων ή άλλων εντύπων και κάθε άλλου πρόσφο¬ 
ρου μέσου, μετά από συνεργασία με τις υπηρεσίες και τα 
Περιφερειακά Γραφεία του Ο.Π.Ε.ΓΕ.Π. 

8.0 σχεδιασμός και η πραγματοποίηση εκδηλώσεων σε 
Εθνικό και Διεθνές επίπεδο για την προβολή και τη διάδο¬ 
ση του έργου του Ο.Π.Ε.ΓΕ.Π. 

9. Η μέριμνα για τη συμμετοχή σε εκδηλώσεις Εθνικού 
και Διεθνούς επιπέδου για την προβολή και τη διάδοση το 
έργου του Ο.Π.Ε.ΓΕ.Π. 

10. Η επιμέλεια για την ανάπτυξη και τη διεύρυνση σχέ¬ 
σεων συνεργασίας του Ο.Π.Ε.ΓΕ.Π. σε εθνικό και διεθνές 
επίπεδο. 

11. Η διεξαγωγή της Αλληλογραφίας του Τ μήματος κα¬ 
θώς και τήρηση του σχετικού αρχείου. 

12. Η μέριμνα για την τήρηση των αρχείων του Τμήμα¬ 
τος. 

2.2 Τμήμα Επιμόρφωσης & Εκδόσεων 

Στις αρμοδιότητες του Τμήματος αυτού ανήκει: 

1. Ο σχεδιασμός και η οργάνωση προγραμμάτων επι¬ 
μόρφωσης του ανθρώπινου δυναμικού του Ο.Π.Ε.ΓΕ.Π. 
σε συνεργασία με τις υπηρεσίες και τα Περιφερειακά 
Γ ραφεία του. 

2. Η επιμέλεια της διοργάνωσης των προγραμμάτων 
επιμόρφωσης του ανθρώπινου δυναμικού του 

Ο.Π.Ε.ΓΕ.Π. 

3. Η διερεύνηση και η εισήγηση για τη σύναψη απαραί¬ 
τητων συνεργασιών με φυσικά ή νομικά πρόσωπα για την 
εξυπηρέτηση των αναγκών των προγραμμάτων επιμόρ- 
φωσηςτου ανθρώπινου δυναμικού του Ο.Π.Ε.ΓΕ.Π. 

4. Η παρακολούθηση και αξιολόγηση του ανθρώπινου 
δυναμικού που συμμετέχει στα προγράμματα επιμόρφω¬ 
σης και η υποβολή εισηγήσεων για τη χορήγηση πιστο¬ 
ποιητικών παρακολούθησης. 

5. Η τήρηση αρχείων προγραμμάτων επιμόρφωσης και 
συμμετοχής ανθρώπινου δυναμικού. 

6. Η ενημέρωση των αρμόδιων υπηρεσιών του 
Ο.Π.Ε.ΓΕ.Π. για τη συμμετοχή του ανθρώπινου δυναμι¬ 
κού στα προγράμματα επιμόρφωσης. 

7. Η κατάρτιση κανονισμών οργάνωσης των προγραμ¬ 
μάτων επιμόρφωσης και αξιολόγησης του ανθρώπινου 
δυναμικού που συμμετέχει σε αυτά. 

8. Η επιμέλεια των πάσης φύσεως εκδόσεων του 
Ο.Π.Ε.ΓΕ.Π. 

9. Η μέριμνα για την εκτύπωση και την αναπαραγωγή 
όλων των εκδόσεων τουΟ.Π.Ε.ΓΕ.Π. 

10. Η μέριμνα για την πώληση και τη διάθεση των εκδό- 
σεωντου Ο.Π.Ε.ΓΕ.Π. και η τήρηση σχετικού αρχείου. 

11. Η μέριμνα της ενημέρωσης των υπηρεσιών του 
Ο.Π.Ε.ΓΕ.Π. σχετικά με την πώληση και διάθεση των εκ¬ 
δόσεων. 

12. Η τήρηση αρχείου συνδρομητών του Ο.Π.Ε.ΓΕ.Π. 

13. Η επιμέλεια έκδοσης βεβαιώσεων, πιστοποιητικών 
και σημάτων του Ο.Π.Ε.ΓΕ.Π. 

14. Η τήρηση της βιβλιοθήκης του Ο.Π.Ε.ΓΕ.Π. σε έντυ¬ 
πη ή ηλεκτρονική μορφή. 

15. Η τήρηση ειδικών θεματικών αρχείων εθνικής και 
κοινοτικής νομοθεσίας σχετικής με τις δραστηριότητες 
του Ο.Π.Ε.ΓΕ.Π. 

16. Η περιοδική καταγραφή των αναγκών του 
Ο.Π.Ε.ΓΕ.Π. σε περιοδικά ή άλλες εκδόσεις και η πραγ¬ 
ματοποίηση των απαραίτητων ενεργειών για την προμή¬ 
θεια αυτών. 

17. Η διεξαγωγή της Αλληλογραφίας του Τμήματος κα¬ 
θώς και τήρηση του σχετικού αρχείου. 

18. Η μέριμνα γιατηντήρηση των αρχείωντου Τμήματος. 

Άρθρο 8 

Γραφείο Νομικών Θεμάτων 

Στις αρμοδιότητες του Γ ραφείου Νομικών Θεμάτων 
ανήκουν όλα τα Νομικής φύσεως θέματα, που αφορούν 
τον Ο.Π.Ε.ΓΕ.Π. 

Ειδικότερα: 

1. Η γνωμοδότηση για κάθε νομικής φύσεως ερώτημα 
που τίθεται από τα Όργανα Διοίκησης του Ο.Π.Ε.ΓΕ.Π. 

2. Η νομική κατοχύρωση και παρακολούθηση όλων των 
υποθέσεων του Ο.Π.Ε.ΓΕ.Π. και η λήψη κάθε απαραίτη¬ 
του μέτρου για την περιφρούρηση των δικαιωμάτων και 
των συμφερόντων του. 

3. Η γνωμοδότηση για κάθε θέμα που ανάγεται στην ερ¬ 
μηνεία και εφαρμογή των σχετικών με τον Ο.Π.Ε.ΓΕ.Π. 
Νόμων και Κανονισμών μετά από ερωτήματα που τίθενται 
από τον Πρόεδρο του Δ.Σ., τον Διευθύνοντα Σύμβουλο, 
το Γενικό Διευθυντή και τους Προϊσταμένους των Διευ¬ 
θύνσεων. 

4. Η επεξεργασία της σχετικής Νομοθεσίας και των Κα¬ 
νονισμών του Οργανισμού, από νομικής άποψης και η ει¬ 
σήγηση για τις αναγκαίες τροποποιήσεις, συμπληρώσεις 
ή μεταβολές τους. 

5. Η μέριμνα της προετοιμασίας των απαιτούμενων ει¬ 
σηγήσεων που αφορούν ενστάσεις, διενέξεις και προ¬ 
σφυγές σχετικές μετά αντικείμενα του Οργανισμού. 

6. Η παροχή γνωμοδοτικών οδηγιών και κατευθύνσεων 
στις υπηρεσίες του Ο.Π.Ε.ΓΕ.Π. για την ομοιόμορφη ερ¬ 
μηνεία και εφαρμογή των Νόμων, Κανονισμών και Απο¬ 
φάσεων των Οργάνων της Διοίκησης. 

7. Η παρακολούθηση της Νομολογίας των Δικαστη¬ 
ρίων, που αφορά στον Ο.Π.Ε.ΓΕ.Π. και η παροχή σχετικών 
οδηγιών στις υπηρεσίες. 

8. Η δικαστική και εξώδικη αντιμετώπιση των υποθέσε- 
ων το υ Ο. Π. Ε. ΓΕ. Π. και η υπεράσπιση των γενικά των συ μ- 
φερόντωντου Ο.Π.Ε.ΓΕ.Π. 

9. Η παροχή νομικών οδηγιών και κατευθύνσεων στους 
δικηγόρους που αναλαμβάνουν δικαστικές υποθέσεις 
του Ο.Π.Ε.ΓΕ.Π. και η παρακολούθηση του έργου τους. 

10. Η νομική επεξεργασία όλων των συμβάσεων του 
Ο.Π.Ε.ΓΕ.Π. με τρίτους. 

11. Η ενημέρωση των Οργάνων Διοίκησης και των υπη¬ 
ρεσιών του Ο.Π.Ε.ΓΕ.Π. για τις γνωμοδοτήσεις του Νομι¬ 
κού Συμβούλου. 


12. Η κωδικοποίηση των γνωμοδοτήσεων, εγκυκλίων 
και οδηγιών του Νομικού Συμβούλου. 

13. Η επιμέλεια της ενημέρωσης και της τήρησης νομι¬ 
κής βιβλιοθήκης. 

14. Η τήρηση βιβλίου δικών και αρχείου δικογραφιών. 

15. Η ενημέρωση των Οργάνων Διοίκησης και των υπη¬ 
ρεσιών του Ο.Π.Ε.ΓΕ.Π. ως προς τους γενικότερους Νό¬ 
μους, τα Διατάγματα και τις Υπουργικές αποφάσεις που 
αφορούν στον Ο.Π.Ε.ΓΕ.Π. 

16. Η κωδικοποίηση σε ενιαίο κείμενο της νομοθεσίας 
που αφορά στον Ο.Π.Ε.ΓΕ.Π. 

17. Η επεξεργασία όλων των νομοθετικών κειμένων, νο¬ 
μοσχεδίων, διαταγμάτων αποφάσεων και κανονισμών 
που συντάσσονται από τις υπηρεσίεςτου Ο.Π.Ε.ΓΕ.Π. και 
η προώθησή τους μέχρι την οριστικοποίησή τους. 

18. Η διεξαγωγή της αλληλογραφίας του Γ ραφείου κα¬ 
θώς και η τήρηση του σχετικού αρχείου. 

19. Η μέριμνα για την τήρηση των αρχείων του Γ ραφεί¬ 
ου. 

Άρθρο 9 

Γ ραφείο Ποιότητας 

Στις αρμοδιότητες του Γ ραφείου Ποιότητας ανήκει ο 
σχεδιασμόςτης ανάπτυξης εσωτερικού Συστήματος Ποι¬ 
ότητας του Ο.Π.Ε.ΓΕ.Π. καιη μέριμνα για τη διαπίστευσή 
του από αρμόδια αρχή διαπίστευσης. 

Ειδικότερα: 

1. Η υποβολή εισηγήσεων και αναφορών στα Όργανα 
Διοίκησης του Ο.Π.Ε.ΓΕ.Π. για τη ανάπτυξη του εσωτερι¬ 
κού Συστήματος Ποιότητας. 

2. Η συνεργασία με τα Όργανα Διοίκησης για την παρα¬ 
κολούθηση, της εφαρμογήςτου εσωτερικού Συστήματος 
Ποιότητας και της συμμόρφωσης των υπηρεσιών και των 
Περιφερειακών Γ ραφείων ως προς το σύστημα αυτό. 

3. Η υποβολή στη Διοίκηση του Ο.Π.Ε.ΓΕ.Π. εκθέσεων 
για την απόδοση του εσωτερικού Συστήματος Ποιότητας. 

4. Η συνεργασία με τους Προϊσταμένους των υπηρε¬ 
σιών και των Περιφερειακών Γ ραφείων για τη διαμόρφω¬ 
ση των διαδικασιών που απαιτούνται κατά περίπτωση 
στην ανάπτυξη και εφαρμογή του εσωτερικού Συστήμα¬ 
τος Ποιότητας. 

5. Η μέριμνα για την σύνταξη καιτην έκδοση εγχειριδίων 
για την ποιότητα. 

6. Η μέριμνα για την τήρηση των απαιτήσεων, των προ¬ 
τύπων που αφορούν φορείς πιστοποίησης, σε κάθε διαδι¬ 
κασία και έγγραφο του Ο.Π.Ε.ΓΕ.Π. 

7. Η σύνταξη όλων των εγγράφων - οδηγιών που απαι¬ 
τούνται για την εξειδίκευση της εφαρμογής του εσωτερι¬ 
κού Συστήματος Ποιότητας. 

8. Η μέριμνα για την κοινοποίηση των εγγράφων - οδη¬ 
γιών προς τις υπηρεσίες και τα Περιφερειακά Γ ραφεία 
του Ο.Π.Ε.ΓΕ.Π. 

9. Η μέριμνα για την διεξαγωγή εσωτερικών επιθεωρή¬ 
σεων επαλήθευσης της εφαρμογής του εσωτερικού Συ¬ 
στήματος Ποιότητας. 

10. Η μέριμνα για την διαπίστευση του Ο.Π.Ε.ΓΕ.Π. ως 
Πιστοποιητικού Οργανισμού από αρμόδια αρχή διαπί¬ 
στευσης. 

11. Η μέριμνα για την τήρηση - ενημέρωση των απαραί¬ 
τητων για τη διαπίστευση αρχείων καθώς και η συνεργα¬ 
σία με την αρμόδια αρχή διαπίστευσης. 

12. Η διεξαγωγή της αλληλογραφίας του Γ ραφείου κα¬ 
θώς και η τήρηση του σχετικού αρχείου. 

13. Η μέριμνα για την τήρηση των αρχείων του Γρα¬ 
φείου. 


Άρθρο 10 

Γραφείο Ευρωπαϊκών Προγραμμάτων 


Στις αρμοδιότητες του Γραφείου Ευρωπαϊκών Προ¬ 
γραμμάτων ανήκει ο σχεδιασμός, ο προγραμματισμός και 
η παρακολούθηση της συμμετοχής του Ο.Π.Ε.ΓΕ.Π. σε 
Ευρωπαϊκά ή άλλα προγράμματα. 

Ειδικότερα: 

1. Η μέριμνα για την ενημέρωση του Ο.Π.Ε.ΓΕ.Π. σχετι¬ 
κά με την κατάρτιση πάσης φύσεως Προγραμμάτων που 
χρηματοδοτούνται από το Κοινοτικό Πλαίσιο Στήριξης ή 
από άλλα Εθνικά ή/και Διεθνή ή/και Ευρωπαϊκά προγράμ¬ 
ματα. 

2. Η διαμόρφωση, σε συνεργασία με τις αρμόδιες υπη¬ 
ρεσίες του Ο. Π. Ε. ΓΕ. Π, προτάσεων - εισηγήσεων ένταξης 
των δράσεων του Ο.Π.Ε.ΓΕ.Π. σε πάσης φύσεως χρημα¬ 
τοδοτούμενα Προγράμματα. 

3. Η παρακολούθηση της υποβολής και η μέριμνα για την 
ένταξη των δράσεων του Ο.Π.Ε.ΓΕ.Π. στα Προγράμματα. 

4. Η μέριμνα για την κατάρτιση και υποβολή των απα¬ 
ραίτητων τεχνικών δελτίων σε συνεργασία με τις αρμό¬ 
διες υπηρεσίες του Ο.Π.Ε.ΓΕ.Π. 

5. Η παρακολούθηση της υλοποίησης των ενταγμένων 
δράσεων του Ο.Π.Ε.ΓΕ.Π. στα Προγράμματα. 

6. Η διαχείριση των ενταγμένων δράσεων του 
Ο.Π.Ε.ΓΕ.Π. στα Προγράμματα σε συνεργασία με τις αρ¬ 
μόδιες υπηρεσίες του Ο.Π.Ε.ΓΕ.Π. 

7. Η διεξαγωγή της αλληλογραφίας του Γραφείου κα¬ 
θώς και η τήρηση του σχετικού αρχείου. 

8. Η μέριμνα γιατηντήρηση των αρχείωντου Γραφείου. 


ΚΕΦΑΛΑΙΟ Γ 
ΠΕΡΙΦΕΡΕΙΑΚΑ ΓΡΑΦΕΙΑ 


Άρθρο 11 

Συγκρότηση Περιφερειακών Γ ραφείων 

1. Με αποφάσεις του Δ.Σ. του Ο.Π.Ε.ΓΕ.Π., που εγκρί- 
νονται κατά τη διαδικασία του άρθρου 39 του Ν. 
2637/1998, ιδρύονται περιφερειακά γραφεία και καθορί¬ 
ζεται η έδρα και η γεωγραφική τους δικαιοδοσία. 

2. Στις αρμοδιότητες των Περιφερειακών Γ ραφείων 
ανήκει: 

1. Ο σχεδιασμός και η υποβολή εισηγήσεων για την 
εφαρμογή προγραμμάτων προώθησης και προβολής των 
υπηρεσιών πιστοποίησης του Ο.Π.Ε.ΓΕ.Π., σε συνεργα¬ 
σία με τις αρμόδιες υπηρεσίες του Ο.Π.Ε.ΓΕ.Π. 

2. Η διερεύνηση και η προετοιμασία των απαραίτητων 
συνεργασιών με κρατικούς ή/και ιδιωτικούς φορείς για 
την επίτευξη των στόχωντωνπρογραμμάτωνπροώθησης 
και προβολής. 


3. Η παρακολούθηση και υλοποίηση των προγραμμά¬ 
των προώθησης και προβολής των υπηρεσιών πιστοποίη¬ 
σης του Ο.Π.Ε.ΓΕ.Π. 

4. Η μέριμνα για τη διαρκή ενημέρωση των ενδιαφερο¬ 
μένων νομικών ή φυσικών προσώπων σχετικά με τις υπη¬ 
ρεσίες πιστοποίησης του Ο. Π.Ε. ΓΕ.Π. 

5. Η συνεργασία με τις υπηρεσίες του Ο.Π.Ε.ΓΕ.Π. για 
την υλοποίηση των προγραμμάτων τους στο χώρο ευθύ¬ 
νης των Περιφερειακών Γραφείων. 

6. Η μέριμνα για την διεξαγωγή και διεκπεραίωση της αλ¬ 
ληλογραφίας καθώς και η τήρηση του σχετικού αρχείου. 

7. Η μέριμνα για τηντήρησητων αρχείωντου Γραφείου. 

Άρθρο 12 
Έναρξη Ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Φεβρουάριου 2001 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΓΕΩΡΓΙΑΣ 

ΚΑΙ ΑΠΟΚΕΝΤΡΩΣΗΣ 

ΛΕΩΝ. ΤΖΑΝΗΣ ΓΕΩΡ. ΑΝΩΜΕΡΙΤΗΣ 


-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στην 2/4248/0004/24.1.2001 απόφαση του Υπουργού 
Οικονομικών που δημοσιεύθηκε στο ΦΕΚ 69/τ.Β'/ 
29.1.2001, γίνεται η εξής διόρθωση σφάλματος: 

1) Σελ. 840, στήλη δεύτερη, πρώτος στίχος 

Από το εσφαλμένο: 

Β. Διεύθυνση Μελετών και ΑΊολόνησηο 

Στο ορθό: 

Β. Διεύθυνση Μελετών και Αξιολόγησης 

2) Σελ. 840, στήλη πρώτη, περίπτωση ζ 

Από το εσφαλμένο: 

Σύνταξη πράξεων καταλογισμού ποσών που καταβλή¬ 
θηκαν αχρεώστητα . και υποβολή τους στην Επιτροπή 
Δημοσιονομικού Ελέγχου (Ε.Δ.ΕΛ.). 

Στο ορθό: 

Σύνταξη πράξεων καταλογισμού ποσών που καταβλή¬ 
θηκαν αχρεώστητα και υποβολή τους στην Επιτροπή 
Δημοσιονομικού Ελέγχου (Ε.Δ.ΕΛ.). 

(Από το Υπ. Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





